Hársnyrtibraut er 240 einingar og eru námslok á 3 . Hæfniþrepi . Námstíminn er 6 annir í skóla og eitt ár í starfsþjálfun á vinnustað sem fer fram utan skólatíma . Markmið námsins er að ná færni til að veita alhliða þjónustu á fjölbreyttum starfsvettvangi greinarinnar og hafa hæfni til að bregðast við tískusveiflum á markaðnum . Hársnyrtar vinna í mikilli nálægð við viðskiptavini sína og því er mikilvægt að efla samskiptafærni og getu til þess að öðlast skilning á þörfum viðskiptavina af ólíkum toga . Lögð er áhersla á gæðavitund , þjónustulund og siðfræði fagsins í víðum skilningi . Leitast er við að efla sjálfstæð vinnubrögð nemenda og auka getu þeirra til samvinnu við aðra .